Oop innovering: noodsaaklik vir internetgesondheid — Mozilla
Laai Firefox af — Afrikaans
U stelsel voldoen dalk nie aan Firefox se vereistes nie, maar probeer gerus een van dié weergawes:
U stelsel voldoen nie aan die vereistes vir Firefox nie.
Volg gerus dié instruksies om Firefox te installeer.
'n Gesonde Internet is oop vir innovering
Die Internet is gebou met die belofte dat enigeen van ons die volgende groot ding kan bou. Maar om te kan aanhou met skep, verbeel en herontdek aan ons toekoms aanlyn, moet die boublokke van die Web oop wees vir almal. Saam moet ons verseker dat die beleide en wette wat dié boublokke raak, billik is ek goed werk. 'n Gesonde Internet word deur jou geskep.
Hier is drie areas waar ons 'n verskil kan maak.
Raak betrokke by kopiereghervorming
Oopbronfilosofie: Dit hou die boublokke van die Web oop vir kreatiwiteit
Oopbronprojekte moet voortgaan om die hart van die Internet te wees sodat ons almal sy toekoms kan sien, verifieer en bydra daartoe.
Oopbronsagteware – tegnologie wat gebou word met kode wat oop staan om gesien, gebruik en gewysig te word – is die enjin wat 'n groot deel van die Internet aandryf, vanaf bedieners tot bedryfstelsels tot die robotte wat soekresultate verkry. Dis die infrastruktuur wat die Web werklik 'n openbare hulpbron maak: deursigtig, betroubaar en oop vir samewerking, sodat enigeen met 'n idee kan saamwerk. Maar net soos met ons infrastruktuur vir internetname moet ons aandag en hulpbronne toewys om dit te onderhou.
GitHub, die wêreld se grootste oopbrongemeenskap, het 19 miljoen programmeerders, 100 000 spanne, en 52 miljoen projekstore (repositories) vir gevestigde en ontluikende tegnologieë.
Hoe om by te dra aan oopbronprojekte
Dra by tot 'n projek
Dra by tot 'n bestaande oopbronprojek. Word 'n Mozillian! Of gebruik OpenHatch om jou vaardighede by 'n projek te pas.
Skep iets nuuts
Onseker oor waar om te begin? Probeer ons Open Innovation Toolkit.
Hoe Mozilla die oopbronbeweging ondersteun
Bydraes tot die ekosisteem
Deur direk tot die oopbron-ekosisteem by te dra deur ons produkte, boustelsels en onderliggende stelsels, en die gemeenskap te koester op Mozilla se ontwikkelaarsnetwerk.
Met die stigting van MOSS, Mozilla se program om oopbronprojekte te ondersteun deur terug te gee aan die beweging waaruit ons gebore is.
Kopiereg: Hervorming van wette vir ons digitale realiteit
Ons moet almal die kreatiwiteit wat ons inspireer op die Internet kan deel, hergebruik en herinterpreteer.
Intellektuele eiendomsregte is ontwerp as 'n praktiese oplossing om kreatiwiteit in alle vorme te bevorder: die kunste, wetenskap, besigheid en tegnologie. Sodat dié regte steeds die saadjies kan saai vir die toekoms van die Web, moet ons wette die spoed en gees van samewerking wat ons digitale wêreld definieer, ondersteun.
Daar is nou na beraming 1 miljard werke aanlyn onder die Creative Commons-lisensies wat hergebruik aanmoedig, insluitend tekste, foto's en musiek.
Bron: Creative Commons, 2015
Hoe om betrokke te raak by kopiereghervorming
Moenie die druk verslap nie
Protes teen SOPA/PIPA in die VSA en ACTA in Europa het daartoe gelei dat wette wat oop innovering kon kniehalter, op die lange baan geskuif is. EU-burgers: die Digitale enkelmark kan goed óf slegte kopieregwetgewing lewer. Sluit by ons en ander aan in die geveg daarteen!
Hou aan om meme te maak, skakels te plaas en bly kreatief op die Web met beleefde erkenning.
Hoe Mozilla betrokke is by kopiereghervorming
Ons neem standpunt in vir hervorming
Ons gee gronde vir kopiereghervorming in Europa.
Bevordering van beskerming
Bevordering van duidelike beskerming van Internetgebruikers, skeppers en tussengangers by die Amerikaanse kopieregkantoor.
Patente: Om 'n stelsel te bou wat innovering aanmoedig
Ons patentstelsel moet mét en vír oop innovering werk, nie daarteen nie.
Patente is ontwerp om as kreatiewe aansporing vir innovering te dien. Maar die patentstelsel en sagtewareontwikkeling sit nie altyd langs een vuur nie. Sagtewarepantente word dikwels so breed geformuleer dat hulle oop staan tot waninterpretasie, en eksklusiewe regte kan die rakleeftyd van die sagteware ver oorleef. Dit alles skep struikelblokke en onsekerheid vir innoveerders, en laat die deur oop vir patenttrolle en eindelose litigasie.
Hoëtegnologiepatente is die onderwerp van meer geskille as alle ander patente saam.
Bron: Unified Patents, 2016
Hoe om patentbeleid te beïnvloed
Soek vir oopbronalternatiewe vir die produkte wat mens elke dag gebruik. Daar is keuses hier en hier beskikbaar.
Hoe Mozilla patentbeleid beïnvloed
Bevordering van verandering
Bevordering van verandering in die Amerikaanse Hooggeregshof.
Ons hou ons patente oop
Ons bied almal 'n nie-ekslusiewe lisensie sonder tantieme vir al Mozilla se patente onder Mozilla se Open Software Patent License Agreement.
Lus vir meer?
Lees meer oor Oop innovering in ons Internetgesondheidverslag.
Skryf in en lees meer. Kry Mozilla se nuusbrief om op hoogte te bly van die kwessies wat elkeen se lewe aanlyn raak.
Beskikbare tale Deutsch English Español Français Polski Português
Laai die webblaaier Mozilla Firefox af
Blaaier vir Mac-, Windows, Linux-rekenaars
Webblaaier vir Android
Webblaaier vir iOS
Dele van dié inhoud is ©1998–2017 deur individuele bydraers tot mozilla.org. Inhoud is beskikbaar onder 'n Creative Commons-lisensie.
Taal Afrikaans Bosanski Maya Kaqchikel Čeština Cymraeg Deutsch English Español (de Chile) Español (de España) Español (de México) Français Italiano Taqbaylit Português (do Brasil) Svenska